২০২৬ ফিফা বিশ্বকাপ বাছাইপর্ব (কনকাকাফ)

২০২৬ ফিফা বিশ্বকাপের বাছাইপর্ব উত্তর, মধ্য আমেরিকা ও ক্যারিবীয়ের বিভাগটি উত্তর, মধ্য আমেরিকা ও ক্যারিবীয় ফুটবল অ্যাসোসিয়েশন (কনকাকাফ) এর সদস্য জাতীয় দলগুলির জন্য ২০২৬ ফিফা বিশ্বকাপের যোগ্যতা অর্জনকারী হিসেবে কাজ করে। চূড়ান্ত প্রতিযোগিতায় মোট ৩টি সরাসরি স্লট এএফসি দলের জন্য উপলব্ধ, সেই সাথে ২টি আন্তঃ-কনফেডারেশন প্লে-অফ স্লটের সাথে যুক্ত করা হয়।
৯ই মে ২০১৭-এ, ফিফা কাউন্সিল ২০২৬ ফিফা বিশ্বকাপের জন্য স্লট বরাদ্দ অনুমোদন করে, যার মধ্যে ৬টি সরাসরি স্থান ও কনকাকাফ অঞ্চলের জন্য ২টি আন্তঃ-কনফেডারেশন প্লে-অফ স্থান অন্তর্ভুক্ত ছিল। তবে, পূর্ববর্তী বিশ্বকাপ থেকে বিন্যাস পরিবর্তনের ফলে, কোনও নির্দিষ্ট আয়োজক দেশের স্লট থাকবে না, স্বয়ংক্রিয়ভাবে যোগ্যতা অর্জনকারী আয়োজক দেশগুলির স্লট এখন তাদের কনফেডারেশনের কোটা থেকে নেওয়া হয়। যদি প্রতিযোগিতাটি সহ-আয়োজিত হয়, তাহলে ফিফা কাউন্সিল সিদ্ধান্ত নেবে কোন আয়োজক দেশগুলি স্বয়ংক্রিয়ভাবে যোগ্যতা অর্জন করবে। ১৩ই জুন ২০১৮-এ, ৬৮তম ফিফা কংগ্রেসে কনকাকাফের ৩টি সদস্য - কানাডা, মেক্সিকো ও মার্কিন যুক্তরাষ্ট্রকে ২০২৬ ফিফা বিশ্বকাপের আয়োজক হিসেবে নির্বাচিত করা হয়।
১৪ ফেব্রুয়ারি ২০২৩-এ, ফিফা কাউন্সিল ৩টি আয়োজক দেশের জন্য স্বয়ংক্রিয়ভাবে স্থান নির্ধারণ করে, ৩টি সরাসরি স্থান এবং ২টি আন্তঃকনফেডারেশন প্লে-অফ স্থান কনকাকাফ যোগ্যতার মাধ্যমে নির্ধারণ করা হয়। ২৮ ফেব্রুয়ারি ২০২৩-এ, কনকাকাফ ২০২৬ বিশ্বকাপ যোগ্যতার জন্য বাছাইপর্বের বিন্যাসটি ঘোষণা করা হয়।
কানাডা, মেক্সিকো ও মার্কিন যুক্তরাষ্ট্রকে সহ-আয়োজক হিসেবে স্বয়ংক্রিয়ভাবে স্থান দেওয়া হওয়ায়, তারা যোগ্যতা অর্জনে অংশ নেয়নি। কনকাকাফের বাকি ৩২টি ফিফা-অনুমোদিত জাতীয় দল যোগ্যতা অর্জনে অংশ নেয়। ২০২৩ সালের ডিসেম্বরের ফিফা র‍্যাঙ্কিংয়ের ভিত্তিতে, শীর্ষ ২৮টি দল দ্বিতীয় পর্বে বাই পেয়েছে, যেখানে সর্বনিম্ন ৪টি দল প্রথম পর্বে প্রবেশ করেন।
কনকাকাফের বাছাইপর্বের সময়সূচী নিম্নরূপ:
২০২৩ সালের ফিফা বিশ্ব র‍্যাঙ্কিংয়ের ভিত্তিতে ২৯ থেকে ৩২ নম্বরে থাকা কনকাকাফের নিচের ৪টি দলকে দুই-লেগের স্বাগতিক ও অতিথি ভিত্তিতে দুটি ম্যাচআপে বিভক্ত করা হয়। এই জুটি পূর্বনির্ধারিত ছিল, ২৯তম স্থানে থাকা দলটি ৩২তম স্থানে থাকা দলের বিপক্ষে মুখোমুখি হয় এবং ৩০তম স্থান অধিকারী দল ৩১তম স্থানে থাকা দলের বিপক্ষে মুখোমুখি হয়। বিজয়ী দুটি দল তারা দ্বিতীয় পর্বে উন্নীত হয়।
২০২৪ সালের ২২ মার্চ এই বাছাইপর্বের প্রথম লেগের খেলা এবং ২০২৪ সালের ২৬ মার্চ দ্বিতীয় লেগের খেলা অনুষ্ঠিত হয়।
<onlyinclude>
</onlyinclude>
২৫ জানুয়ারি ২০২৪-এ, সুইজারল্যান্ডের জুরিখে দ্বিতীয় পর্বে ড্রয়ের অনুষ্ঠানটি আয়োজন করা হয়। ২০২৩ সালের ডিসেম্বরের ফিফা বিশ্ব র‍্যাঙ্কিংয়ের শীর্ষ ২৮টি কনকাকাফ দল দ্বিতীয় পর্বে প্রবেশ করে, প্রথম পর্বের ২টি বিজয়ী দলও এতে যোগ দেয়। দলগুলিকে ৫টি দলের ৬টি গ্রুপে ভাগ করা হয় এবং তারা একক রাউন্ড-রবিন ভিত্তিতে ম্যাচ খেলেন (২টি স্বাগতিক ও ২টি অতিথি)। ৬টি গ্রুপ বিজয়ী ও ৬টি গ্রুপ রানার্স-আপ দল তৃতীয় পর্বে উত্তীর্ণ হয়।
তৃতীয় পর্বে দ্বিতীয় পর্ব থেকে উত্তীর্ণ ১২টি দল ৪টি করে ৩টি গ্রুপে বিভক্ত করা হয়। তারা রাউন্ড-রবিন স্বাগতিক ও অতিথি ভিত্তিতে ম্যাচ খেলেন, যেখানে ৩টি গ্রুপ বিজয়ী বিশ্বকাপের জন্য যোগ্যতা অর্জন করেন। র‍্যাঙ্কিংয়ের সেরা ২টি রানার্স-আপ দল গুলো আন্তঃকনফেডারেশন প্লে-অফে উঠবে। ২০২৫ সালের ১২ জুন তৃতীয় পর্বের ড্র অনুষ্ঠিত হয়।
তৃতীয় পর্বের সেরা দুই রানার্স-আপ দলসমূহ এএফসি, সিএএফ, কনমেবল ও ওএফসি থেকে ১টি করে দলের সাথে আন্তঃ-কনফেডারেশন প্লে-অফে যোগ দেবে। দলগুলিকে ফিফা বিশ্ব র‍্যাঙ্কিংয়ের অনুসারে স্থান দেওয়া হবে, যেখানে সর্বনিম্ন র‍্যাঙ্কিংয়ে থাকা ৪টি দল ২টি একক-বিদায় ম্যাচে খেলবে। বিজয়ী দলসমূহকে একক-বিদায় ম্যাচের আরেকটি সেটে ২টি সর্বোচ্চ র‍্যাঙ্কিংয়ে থাকা দলের সাথে দেখা করবে, এই ম্যাচগুলির বিজয়ী গুলো ২০২৬ ফিফা বিশ্বকাপের জন্য যোগ্যতা অর্জন করবে।